《河之坊》
元代·王浍

河之坊矣，截截其平。岂曰不力，言持其盈。国𠌰覆矣，视尔梦梦。

云胡昊天，不终惠我生。云胡昊天，疾威堂堂。辗转玩日，四国卒荒。

偃仰在位，不知匪臧，不顾其行。有粟有粟，亦集于缶。

则不敢饘，抑糊余口。谇曰哲矣，孰秉其咎。知我懮懮，不知我疚。

陟彼南山，石其扁矣。戒尔勿伤，足其趼矣。𠴲𠴲㖧㖧，颜之腼矣。

猗余何言，涕之泫矣。民之种种，具曰赘疣。弗于尔躬，曷云能瘳。

勖哉夫子，保尔有位，慎尔为犹。

作者简介：王浍（生卒年不详），，一字贤佐，咸平（今辽宁开原）人。邃于《易》学，又通星历谶纬之学。